हम सब ने यह तर्क सुना है, और शायद आपने खुद भी लोगों को यह बताया होगा: “मैं बेहतर खाना चाहूंगी, लेकिन स्वास्थ्यकर भोजन बहुत महंगा होता है।” यह सच नहीं है। पता नहीं यह तर्क कहां से आ गया है कि 2 रूपए का नींबू महंगा है, लेकिन अधिकांशतः यह “मिथक” केवल उनके लिए एक बहाना है जो वजन कम करने के बारे में गंभीर नहीं हैं। इस मुद्दे पर हमारा विश्वास करें, स्वास्थ्यकर खाना सस्ता है। एक बात तो यह है कि आपके द्वारा खरीदी गई अधिकांश सब्जियां, फल और अनाज पूरे सप्ताह के दौरान इस्तेमाल किये जा सकते हैं। दूसरी बात, आज ज़्यादातर फल और सब्जियां फ्रोज़न रूप में उपलब्ध हैं, अर्थात आप अपने पैसों के बदले पहले से कहीं अधिक पा सकती हैं। एक ऐसी वेबसाइट ढूंढें जो स्वास्थ्यकर भोजन योजनाओं को पोस्ट करती है, तथा साथ ही अपनी सामग्रियों को लंबे समय तक बनाए रखने के उत्कृष्ट उपायों को भी खोजें। आपको जल्द ही पता चल जाएगा कि स्वास्थ्यकर भोजन अब अस्वास्थ्यकर भोजन से महंगा नहीं, बल्कि वास्तव में सस्ता है!